Oor My – WOORDSPEL
Om te skryf, veral in jou moedertaal, is 'n voorreg en 'n groot passie van my. Op hierdie blad sal ek al die woorde in my kop neerpen (tik?) en my verbeel dat baie mense dit lees.
Bietjie oor wie ek is; ek geniet dit om saam met vriende en familie te kuier, ek is baie lief vir lees, ek hou van so nou en dan Netflix kyk, is mal oor nuwe plekke verken, of dit nou 'n restaurant of 'n nuwe land is en 'n goeie glas wyn maak my baie gelukkig. Ek vind kook terapeuties, ek is 'n "minimalist" en probeer gereeld ewekansige handelinge van vriendelikheid betoon (dit is random acts of kindness… hy het my ook gevang!)
Die lewe het my geleer dat dit nie saak maak wat jou ras, geslag, ouderdom of sterreteken is nie, ons almal het goed wat ons hartseer maak en goed wat ons gelukkig maak. Ons is so verskillend, tog ook so baie dieselfde.